FESTIVAL BADJA KU SOL 2016
Segundo dia de Festival Badja ku Sol, ki kontisi onti dia domingo, foi um dia de txeu animason e diverson undi ki kenha ki staba presente aprecia um de kes maior katxupada de Cabo Verde na ritmo de musicas de terra, ku animason de djs e atuason de grupos de danças e vários artista.
Na segundo dia, evento komesa na som de grupo Tubaroes, ki poi publiku ta vibra na ritmo de musicas de tradison de nos terra. Es grupo dedica musicas pa tudu artistas cabo-verdianos compositores e empresárius que contribui pa musica de Cabo Verde sta riba la. Tambe tive momentos brilhantes ku MC Bife ki poi Gamboa tra pé de txom. Mc Bife txoma Mito kaskaz pa palco pe faze publiku vibra.
Musico Eddu faze kenha ki staba ta sisti, delira, ku si entrada na palco, undi ki é canta djuntu ku si fans alguns de se sucessos. Eddu tambe da oportunidade pa novos talentos, é txoma Alicia pa subi palco pa canta col novu musica. Eddu inda tinha um surpresa ki é guarda pa fim de si atuason, Lippe Monteiro djunta ku Eddu e es faze publico vibra ku txeu emoson.
Dipos foi bes de artista Black G ki canta alguns de se musicas, mas publico estaba ansioso pa obi “So sabi”, es artista fla ma na kel momento é sta daba se sangue na palco pa publico pode xinte sabi. E por ultimo é canta hit “So sabi”, undi ki publico kanta kol de inicio a fim.
Na um hambiente de energia positivu, foi bes de Loony Johnson da si toki. Loony ki dja sta ta participa pa terceru bes nes festival, é subi palco na meio de txeu euforia, e ku txeu gritos, públicos vibra na ritmo de Loony Johnson, ki poi povu tra pé di txom ku si grande sucesso “Da kel bu toki”.
Festival termina na som de sabura e tradison, primeiro ku Sakis de Praia ku musica de momento “Txoma menis” e ku grupo Ferro Gaita ki poi Gamboa tremi completamente na som de gaita ku ferro.
Tambe participa nes festival artistas sima William Araújo, Zé Rui de Pina e Paulo Block.
Kel 6 mil tonelada di Katxupa ki fazedu es anu, staba tantu sabi, ki sobra só korkorota. Mas um bes, es anu, ''Badja Ku Sol'' foi festa bedju na Gamboa.
grn_Latn kea_Latn kea_Latn kea_Latn vec_Latn kea_Latn pap_Latn glg_Latn kea_Latn